Bård Ingegerdsson Freberg

Bård Ingegerdsson Freberg (født 1960) er en norsk idrettslege og forsker.

Etter studier i kjemi fortsatte han med medisinstudier, og avla medisinsk embetseksamen ved NTNU/Trondheim i 1987.

Han ble ansatt som landslagslege i Norges skiskytterforbund 1998 I 2006 fattet han interesse for skismørernes helseforhold. Smørerne rapporterte om økende helseplager ved bruk av enkelte produkter. Freberg forsket på temaet ved Statens arbeidsmiljøinstitutt (STAMI), og i 2014 disputerte han for den medisinske doktorgraden ved Universitetet i Oslo. Han hadde avdekket betydelige mengder fluoriserte forbindelser i blodet og i arbeidsmiljøet hos skismørere, sporet tilbake til skismøringsprodukter. Disse funnene fikk omfattende mediedekning, og medvirket til at norske myndigheter innførte forbud mot innførsel av den menneskeskapte og giftige perfluorerte oktansyren (PFOA). Flere regelendringer fulgte i etterkant av Frebergs forskning, og det ble lagt ned forbud mot bruk av enkelte fluorholdige skismøringsprodukter. Frebergs forskningsgruppe var den første til å avdekke det fluoriserte stoffet perfluorotetradecanoic syre (PFTeDA) i menneskeblod.

Verker 
 Baard Ingegerdsson Freberg: «Exposure characterization and pulmonary health effect in professional ski waxers». Det medisinske fakultet, Universitetet i Oslo; 2014. ISBN 978-82-8264-869-1

Referanser

Norske leger
Norske forskere
Artikler opprettet med artikkelveiviseren